Bestyrelsesmedlem til kunde i Jylland

Thu, 19 Mar 2026 12:21:37 +0100

Vores kunde er inde i en spændende udvikling og ser store markeds- og vækstmuligheder for sig både nationalt og internationalt. Samtidig kigger man ind i, at projekterne bliver større og større og kompleksiteten stiger både i projekterne og salgsprocessen samt i forhold til diverse stakeholders. I takt med at projekterne bliver større og mere internationale ønsker man derfor at forstærke bestyrelsen med 1–2 bestyrelsesmedlemmer, der har solid kommerciel baggrund og erfaring med strategisk salg i en international kontekst, opbygning af markeder, kanaler, kunder og samarbejdspartnere, herunder projektudviklere, arkitekter, rådgivere, ingeniører, investorer m.fl. Desuden ønsker man, at bestyrelsesmedlemmet kan udfordre både ejerne og bestyrelsen på, hvordan man sikrer profitabel vækst i et marked med fluktuerende råvarepriser og benhård projektstyring.

Ansvarsområde:

1. Med reference til bestyrelsesformanden og i samarbejde med bestyrelsen og ledelsen at sætte den strategiske retning for virksomheden, sikre covernance og virksomhedens økonomiske værdiskabelse.

2. Være med til at drive den internationale vækst via strategisk pipeline- og markedsindsigt, herunder at vurdere om virksomheden jagter de rette projekter, stakeholders og markeder i en international kontekst.

3. Validering af risici og muligheder i projekter: Fungere som "gatekeeper" for store udbud eller kontrakter. Som medlem af bestyrelsen skal man sikre, at der er balance mellem de finansielle ressourcer og de risici, man påtager sig i komplekse leverancer.

4. Monitorering af lønsomhed (ROI): At holde skarpt øje med, om igangværende projekter faktisk leverer det forventede afkast (Return on Investment).

5. Sikring af de rette kompetencer: At overvåge om organisationen har de nødvendige professionelle ressourcer til at gennemføre projekterne.

6. Stakeholder management og netværk: At agere ambassadør og udnytte sit netværk til at åbne døre hos strategiske partnere, stakeholders eller kunder.

7. Understøtte generationsskifte i fremtiden.

Den ideelle kandidat:

· Kommerciel stærk CEO/ CCO/ salgsdirektør med baggrund i projekt/ udbud, alternativt professionelt bestyrelsesleder/ medlem, som tidligere har bestredet CEO/ CCO/ salgsdirektør stillinger

· Solid erfaring med strategisk salg, internationale kunder/ stakeholders

· Solid track- record i international skalering.

· Erfaring med at åbne døre samt har et godt netværk til store internationale totalentreprenører, projektudviklere, arkitekter, rådgivere, investorer og bygherrer m.fl., altenativt erfaring fra vind (on/off shore), pharma eller byggekomponenter.

· Erfaring med kommerciel risikostyring

· Gerne nuværende og/eller tidligere bestyrelseserfaring fra projekt- og produktionsvirksomhed.

· Gerne erfaring fra ejerledet virksomhed, herunder erfaring med generationsskifte

Som person er du ekstrovert, kommerciel, analytisk samt strategisk tænkende, og dygtigt til at håndtere stakeholders. Du evner at omsætte kompleks information til konkrete og pragmatiske løsninger. Desuden har du en høj personlig intrigeret og er tillidsskabende

Praktiske detaljer

· Der afholdes 4 -5 bestyrelsesmøder pr. år hvor et af disse er en strategidag. Desuden vil der være 2 møder f.eks. med organisationen. Herudover vil der være løbende telefonkald mv.

· Dansk og Engelsk flydende