Teknisk Chef

Fri, 27 Mar 2026 12:54:39 +0100

Vil du have det tekniske ansvar i en industrivirksomhed med stærke rødder og høje ambitioner?
Kan du skabe skalerbare og lønsomme tekniske løsninger?

For Aagaard A/S i Hadsund søger Birn+Partners en teknisk chef, der får en central rolle i krydsfeltet mellem salg, projekter, produktion og produktudvikling.

Teknisk ledelse, projekter, udvikling og processer

Du bliver en nøgleperson i en organisation med korte beslutningsveje, hvor du får reel indflydelse på både retning og daglig drift.

Rollen spænder fra strategisk udvikling af produktprogram og processer til hands-on sparring på konkrete kundeprojekter. Du får samtidig en vigtig opgave i at skabe struktur, transparens og skalerbarhed i en forretning, hvor kundetilpasning historisk har fyldt meget.

Rollen omfatter bl.a.:

Overordnet ansvar for produktportefølje, kvalitet og teknisk performance

Teknisk sparring på kundeforespørgsler og tilbud i tæt samarbejde med salg

Udvikling af produktprogram med øget fokus på standardisering og skalerbarhed

Styrkelse af styklister, kostpriser og teknisk dokumentation

Ansvar for teknisk kvalitet og compliance (ATEX, Eurocode mv.)

Indkøb af tekniske komponenter og halvfabrikata

Prioritering og styring af interne udviklings- og optimeringsprojekter

Aktiv deltagelse i ledergruppen og bidrag til virksomhedens samlede udvikling

Kandidaten

Du er en teknisk stærk og forretningsorienteret profil, der motiveres af at tage ansvar i en organisation, hvor du både arbejder strategisk og er tæt på driften. Du trives med korte beslutningsveje og tager naturligt ejerskab for at skabe struktur og fremdrift.

Du kan koble teknik og forretning og omsætte komplekse problemstillinger til løsninger, der giver mening – både teknisk og økonomisk. Samtidig har du gennemslagskraft og formår at skabe retning og fremdrift i en organisation med mange snitflader.

Du arbejder struktureret og metodisk, men er samtidig pragmatisk og hands-on og tager gerne selv fat, når det kræves. Du trives i samarbejdet med både salg, projekter og produktion og fungerer naturligt som bindeled på tværs af organisationen.

Vi forestiller os, at du:

Har en teknisk uddannelse som maskiningeniør eller tilsvarende

Har erfaring fra en rolle som fx Teknisk Chef, Udviklingsingeniør eller Projektingeniør

Har arbejdet med industriløsninger, procesudstyr, stålkonstruktioner eller materialehåndtering

Har stærk teknisk forståelse og konstruktionsindsigt

Gerne har erfaring med standardisering, value engineering og ERP/PDM

Arbejder struktureret og er stærk på processer og data

Er beslutningsdygtig og har gennemslagskraft

Er samarbejdsorienteret og trives i en rolle med mange snitflader

Virksomheden

Aagaard A/S er en dansk industrivirksomhed med base i Hadsund og rødder tilbage til 1965. Virksomheden er specialiseret i løsninger inden for støvudsugning, filtersystemer, transportanlæg og siloer til bl.a. træ- og møbelindustrien samt energisektoren.

Aagaard leverer både standardprodukter og kundetilpassede, nøglefærdige anlæg og har en stærk position i Norden med stigende aktivitet i Europa. Virksomheden arbejder med både direkte salg og et etableret forhandlernetværk og har samtidig adgang til Nederman Groups internationale salgsorganisation. Nederman er en børsnoteret global koncern med rødder i Sverige, og de beskæftiger sig med industriel luftfiltrering og arbejdsmiljø og har omkring 2.200 medarbejdere globalt.

I 2023 blev Aagaard en del af Nederman, hvilket kombinerer en stærk lokal kultur og entreprenørånd med de muligheder, der ligger i en international industrikoncern.