Warehouse Quality Support

Thu, 26 Mar 2026 09:43:18 +0100

Selvstændigt ansvar i en pharma virksomhed

I denne stilling vil du få en central rolle i afdelingen for GMP-ompak og GDP-lager. Afdelingen, der består af fire dygtige og dedikerede kolleger, er ansvarlig for, at de forskellige opgaver på lageret bliver udført korrekt og leveret i overensstemmelse med den standard, iht. gældende lovgivning indenfor GMP/GDP.

Som Warehouse Quality Supporter vil du referere til Operations Manager og gennem et godt kendskab til GMP og GDP skal du være i stand til at støtte afdelingen i de daglige opgaver. Dermed er du med til at bidrager til at hæve kompetenceniveauet og sikre, at lageret altid er i compliance med gældende lovgivning og interne standarder inden for området.

Afdelingens primære opgaver omfatter:

Udarbejdelse af repack agreement, Batch journal. Øvrige dokumentation i forbindelse med ompak

Opdatering og review af SOP’er og vejledninger

Udarbejdelse af afvigelser, risikoanalyser og Change Controls

Udarbejdelse, dokumentation og opfølgning på korrigerende og forebyggende handlinger (CAPA)

Sikring af, at alle jobbeskrivelser og træningsdokumenter er opdaterede

Overholdelse af gældende regler vedr. import og eksport af euforiserende stoffer.

Din baggrund

Du har i din karriere opnået god erfaring med kvalitetsarbejde i den pharmaceutiske industri, herunder GMP/GDP-erfaring, samt erfaring i at arbejde med SOP’er, afvigelser, CAPA og change control.

Du er struktureret og systematisk i sin tilgang til opgaveløsning og evner herved at finde de rette løsninger uden at gå på kompromis med krav fra myndigheder og koncern. Samtidig er du en medspiller for den øvrige organisation, der er god til at se muligheder og som ønsker at finde løsninger.

Du tilbydes…

Et godt sted at arbejde

Et sted med passion

Åben kultur

Åben og positiv stemning

Humor

Godt samarbejde

Personlig udvikling

Et sted hvor man arbejder sammen som et team

Stor dynamik og udvikling

Med til at opbygge afdelingen

Mulighed for at sætte sit præg på afdelingen og arbejdsmåder

Frihed under ansvar

Del af et team der vil samarbejdet

Mulighed for at præge metode og tiltag

Gode muligheder for personlig udvikling.

Har du spørgsmål?
Har du spørgsmål til stillingen, er du meget velkommen til at kontakte Andreas Birk Hansen, på mobil 5115 5642 eller Casper Mejsen på mobil 2279 9925.

Om Dechra
Dechra Veterinary Products er en global veterinærmedicinsk virksomhed, der har fokus på forskning, produktion og markedsføring af lægemidler og håndkøbsprodukter til kæledyr og produktionsdyr, specialdiæter til hunde og katte samt plejeprodukter til hunde, katte og heste.

Dechra er dedikeret til at hjælpe med at behandle og pleje dyrene. Virksomheden gør dette ved at tilbyde kvalitetsprodukter og den bedst mulige støtte. Det er derfor, Dechra er et af de hurtigst voksende globale brands på veterinærmarkedet.

Virksomheden har base i 26 lande og Dechra’s produkter sælges i samlet i 83 lande. Virksomheden har produktion 7 forskellige steder i hhv. England, Holland, Kroatien, Texas og Australien og over 2.500 ansatte verden over.

Dechra Danmark har i dag ca. 125 medarbejdere, hvoraf langt størstedelen er tilknyttet virksomhedens Service center, som omfatter logistik og centrallager med forsendelser til hele verden, en regnskabsfunktion, som supporterer de europæiske salgskontorer, og et datacenter, der er ansvarlig for region Europa (Danmark, Norge, Sverige, Finland, Spanien, Frankrig og Italien). Herudover har virksomheden egen salgs- og markedsføringsorganisation i Danmark.

Dechra’s lager i Uldum er et stort og meget moderne lager, hvor der sender varer til kunder i 70 lande Worldwide.